Ich weis wol wenne min armv̊t ein ende haben sol
Ich weis wol wenne min armv̊t ein ende haben sol·
swenne der herzoge meinhart vermittet kernd vnd tirol·
vnd der giege vs osterlant
vmb ere git die gv̊ten stat zewiene·
vnd herzoge heinrich von peierlant niht me milte enpfliget·
vnd der kúnic Rv̊dolf· dem soldan an gesiget·
vnd der swarzwalt wirt verbrant
vnd dc mer gefullet ist mit griene·
vnd wúrzbvrg niht wines hat·
vnd ellú wasser werdent vische lere·
vnd zvker wirt eins ivden gv̊t·
vnd altes wibes minne houereht wirdet froͤidebere·
vnd der bischof von strasburg Chv̊nrat ane nit
vnd der edel fúrste von baden dc alte gebzenstein dvrh vorhte vf git·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse